З А П И С Н И К

 Од 73-та седница на Советот на Општината Битола одржана на ден 26.04.2021 год.

Седницата се одржа онлајн преку апликацијата ZOOM и започна со работа во 10,20 часот.

На седницата беа присутни 26 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Веселин Талевски,Емилија Костурски, Елеонора Илиевска, Зоран Ѓеорѓиев, Владко Шеровски, Елизабета Тодоровска, Виолета Дракалска,Татјана Крнчева, Јован Налбанти, Славе Најдовски, Билјана Поповска, Анита Ангелевска,Александар Мирчевски, Горан Степановски, Иванчо Тошевски,Емилија Јошевска,Тони Коњановски, Викторија Христовска, Габриела Илиевска, Иван Чулаковски.

На седницата отсутен беше советниците:Борче Димитровски,Бурим Керими,Елена Трајчевска, Горан Михајловски и Николче Јанкуловски.

Записниците од 68,69 и 70 седница беа ставени на гласање и едногласно усвоени (26ЗА).

 Претседателот на Советот Валентин Груевски го прочита дневниот ред со 21 точки кој беше доставен до советниците.

 Иванчо Тошевски потсети на дадените предлог мерки од страна на Градоначалничката Наташа Петровска на 14.04.2020 (а кои не се реализирани) и предложи нова точка:

 1.Одлука за усвојување на предлог мерките на Градоначалникот Наташа Петровска за директна поддршка на стопанството во Битола, (предлог мерките кои беа предложени на 14.04.2020), и истата да биде под ред бр.1 од Дневниот ред и го замоли Претседателот да ја повика Градоначалничката Петровска на седницата на Совет.

 Претседателот Груевски предложи 3 нови точки на Дневен ред:

 1.Одлука за давање на донација во вид на финансиски средства на НУ Завод за заштита на спомениците од културата о Музеј Битола за реализација на проектот за презентирање на одкриените археолошки наоди на локацијата пред Јени Џамија (ова беше Иницијатива на Градоначалничката Наташа Петровска);

 2.Одлука за аплицирање на Општина Битола по повикк за предлози и грантови од Програмата ЕУ за општини,подобрување на услугите на ЛС преку иновативни концепти.

 3.Одлука за формирање на Локален Младински совет на Општина Битола, што е продолжение на иницијативите и именувањето на Статутот кој го имавме во предходните 3-4 седници,односно Формирање на Локалниот младински Совет.

 Претседателот даде пауза од 15 мин.

 Предлогот од Иванчо Тошевски:

1.Одлука за усвојување на предлог мерките на Градоначалникот Наташа Петровска за директна поддршка на стопанството во Битола, (предлог мерките кои беа предложени на 14.04.2020), беше ставен на гласање и не беше прифатен со 7 гласови ЗА и 16 воздржани.

 Предлозите од Валентин Груевски:

1.Одлука за давање на донација во вид на финансиски средства на НУ Завод за заштита на спомениците од културата и Музеј Битола за реализација на проектот за презентирање на одкриените археолошки наоди на локацијата пред Јени Џамија, беше ставен на гласање и едногласно прифатен (25ЗА).

 2.Одлука за аплицирање на Општина Битола по повикк за предлози и грантови од Програмата ЕУ за општини,подобрување на услугите на ЛС преку иновативни концепти, беше ставен на гласање и едногласно прифатен (25ЗА).

 3.Одлука за формирање на Локален Младински совет на Општина Битола, што е продолжение на иницијативите и именувањето на Статутот кој го имавме во предходните 3-4 седници,односно Формирање на Локалниот младински Совет, беше ставен на гласање и едногласно прифатен (25ЗА).

За работа на седницата беше предложен и со 16 гласови ЗА,6 против и 1 воздржан, прифатен следниот

 Д Н Е В Е Н Р Е Д

1. Одлука за проширување на средствата на Буџетот на Општина Битола за

2021 година.

2. Одлука за измена на распоредот на средствата на Буџетот на Општина

Битола за 2021 година.

3. Одлука за измена и дополнување на Одлуката за извршување на Буџетот на Општината Битола за 2021 година.

4. Извештај за реализација на Програмата за користење и одржување на

улично осветлување во Општината Битола за периодот од 2020 година.

5. Извештај за реализација на Програмата за уредување на градежното

земјиште во Општина Битола за 2020 година

6. Извештај за реализација на Програмата за одржување на комунални објекти

и инсталации, локална патна мрежа и улици во Општина Битола за 2020 година.

7. Извештај за реализација на Програмата за економски развој за 2020 година.

8. Годишен извештај за реализација на Програма за социјална заштита во општина

Битола за 2020 година.

 9. Годишен извештај за работата на Локалниот економско социјален Совет на

општина Битола за 2020 година.

10. Годишен извештај за работата на Локалниот волонтерски Совет на општина Битола за 2020 година.

11. Годишен извештај за реализација на Програма за еднакви можности во општина Битола за 2020 година.

12. Годишен извештај за работата на општинскиот совет за превенција на детско престапништво на Општина Битола за 2020 година.

13. Извештај за реализација на Програма за туризам во општина Битола за 2020 година.

14. Годишен извештај за реализација на Програма за култура во општина Битола за 2020 година.

15. Годишен извештај за реализација на Програма за образование во општина Битола за 2020 година.

16. Гдишен извештај за реализација на Програма за активности во областа на спортот и младите во општина Битола за 2020 година.

17. Извештај за реализација на Програма за изработување на урбанистички планови и урбанистичко плански документации на подрачјето на Општина Битола за 2020 година.

18. Извештај за реализација на Програмата за животната средина за 2020 година.

19. Програма за измени и дополнување на Програмата за уредување на градежното земјиште на подрачјето на Општина Битола за 2021 година.

20. Програма за измени на Програма за развојни планови на Општина Битола за периодот од 2021 до 2023 година.

21. Измена и дополнување на Програма за поставување на урбана опрема на јавни површини на подрачјето на Oпштина Битола.

22. Одлука за давање на донација во вид на финансиски средства на НУ Завод за заштита на спомениците на културата и музеј – Битола за реализација на проектот за презентирање на откриените археолошки наоди на локацијата пред Јени Џамија.

23. Одлука за аплицирање на Општина Битола по повик за предлози и грантови од

Програмата “ЕУ за општини - подобрување на услугите на локалната самоуправа преку иновативни концепти”.

24. Одлука за формирање на Локален младински совет на Општина Битола.

 1.

Борче Корлевски рече,членовите на Комисијата за финансии го разгледа материјалот по точките:1,2, 3,22 и 24 а се гласало со 3 гласови ЗА.

Одлуката за проширување на средствата на Буџетот на Општина Битола за 2021 година, беше ставена на гласање и едногласно донесена (25ЗА).

 2.

Одлуката за измена на распоредот на средствата на Буџетот на Општина Битола за 2021 година, беше ставена на гласање и едногласно донесена (25ЗА.

 3.

Одлуката за измена и дополнување на Одлуката за извршување на Буџетот на Општината Битола за 2021 година, беше ставена на гласањеи едногласно донесена (25ЗА).

 4.

Методија Илиевски рече,членовите на комисијата за јавни и комунални дејности го разгледа материјалот по точките:4,5,6,19,20 и 21 а се гласало со 2 гласови ЗА и 1 против.

Методија Илиевски рече,од Извештаите може да се види се она што е направено во изминатата година во делот на уредување на градежното земјиште во Општината Битола, односно во големата мера е реализирано она што беше и испланирано.Општината Битола годината ја заврши со повеќе од 120 милиони д. реализација(тоа е висок процент), и ги спомна:реконструкцијата на улици и патишта (Д.И.Муратот,Рузвелтова,Партизанска, Б. Радичевиќ,поставување на бехатон плочки, санација на коловози со гребење), улици во Д.Оризари,санација во делот на одводни системи,дел на одводи во нас.Баир.Исто така имаше санација на училишниот двор на ОУ К.и Методиј,Ѓ.Наумов,Е.Караманди,во МЗ,во ОУ Т.Ангелевски,одржувана е хоризонталната сигнализација и вертикална,средства за смирување на сообраќај имаше кај одредени училишта.Во делот на уличното осветлување од планираните 77 милиони д. Општина Битола реализира 62 милиони за улично осветлување во градот, а промената на уличното осветлување ќе продолжи и во следната година.

Иванчо Тошевски во делот на Програмата за уредување на градежно земјиште го праша Илиевски како може реализација од 50% да биде висока реализација и направи споредба со предходните години(од 2013,2014 па до 2017 и тоа 2013 со 70%,2014 со 72%,78% во 2017г.)-просечно околу 70%, или во 2018 има 38%,2019 околу 52% а сега околу 50% реализација. За физичките пречки околу училиштата рече дека од ВМР било забележано дека тие пречки наместо да го смират сообраќајот-тие дополнително ја загрозуваат безбедноста.Смета дека реализацијата од околу 47% која ја имаа овлаа власт се должи на улиците во делот на Касарната кој проект беше најкритикуван од оваа власт, а за кој беа обезбедени средства од Светска банка, и уште еднаш побара приусуство на Градоначалничката Петровска на оваа седница.

Борче Корлевски смета дека неодговорно е опозицијата на оваа седница да говори за ЈП-ја кога се знае дека на предходната седница опозицијата не присуствувала на седницата кога се разгледувале завршни сметки и извештаи за работа на ЈП-ја во градот. Исто така смета дека не е во ред да се манипулира или да се извртуваат вистините,а во однос на процентите рече:процентот мора да е адекватен на бројката на реализирани проекти.Во делот на безбедноста во сообраќајот рече дека треба да се видат бројките на сообраќајни незгоди пред 4 години и сега-но за среќа сега покажуваат намален број на сообраќајни незгоди.За кредитот земен за делот во Касарната рече:Општина Битола го зела тој кредит за да се изградат улиците во тој дел од градот-но тоа предходната власт не го направила.Кредитот е земен,улиците не беа направени, а исто така и парите од граѓаните се земени, -Со тоа е направена штета врз граѓаните на Општина Битола.

Горан Степановски рече дека од извештаите се гледа дека има слаба реализација и смета дека тоа не е од пандемијата туку од неспособноста на власта.

Викторија Христовска рече дека локалната власт во изминатите 4 години на секоја втора седница ја изменува и надополнува Програмата за уредување на градежно земјиште и смета дека тоа е резултат на неспособност за рационално планирање на локалната власт.Реализацијата од 50% од планираното ја одсликува целата работа на локалната власт,а тоа представува половичност во работењето.

Анита Ангелевска рече дека предходните говорници(Тошевски,Степановски и Христовска) во дискусиите изнесле факти, а манипулациите ги прави власта, и смета дека од дискусијата која се води во Советот немаат полза граѓаните и побара од власта да набројат 3 капитални проекти реализирани од оваа Градоначалничка и оваа власт, и потсети дека предходната власт за еден мандат правела по 100 улици.

Иванчо Тошевски побара власта да го провери не само процентот на реализација на Програмата за уредување на градежно земјиште во изминатиот период туку и во апсолутни бројки реализацијата, а како доказ за тоа е направеното.

Валентин Груевски на почетокот од дискусијата рече,сработеното во изминатите 4 години е многу повеќе од она што го сработи предходната власт за изминати 12 години.Во делот на уличното осветлување рече дека Битола со оваа власт е многу посветла и многу побезбедна, а парите кои се трошат за тој дел се многу помали од она што сакаше да го направи предходната власт за уличното осветлување и милионите Евра кои сакаше предходната власт да му ги даде на некаква си мешовита компанија- и тоа е разликата во осветлувањето.Во моментот се работи на ул.Илинденска,патот за Хераклеа,Борис Кидриќ. Спортската сала, Стадионот, Офицерскиот дом привршува, ул.Смилевски конгрес, Младински бригади,Крушевска Република,градинката во Касарната-се работи,ОУ Т. Ангелевски,Кугланта е при крај,Градинка Коца Василева,патото за Јуково,Рузвелтова,за Барешани, се работи на Градскиот пазар-и уште еднаш нагласи дека на сето ова во моментот се работи.Потсети дека само за делот на Касарната се земени 2,5 милиони Евра кредит,тој кредит некој предходно го зел а оваа власт ги плаќа ратите за истиот, а лага е дека парите од Касарната завршиле во Жабени затоа што парите од Касарната беа многу повеќе одколку парите кои беа вложени во Жабени.Парите од продажбата во делот на Касарната се потрошени ненаменски и затоа е земен кредитот од 2,5 милиони Евра.

Иванчо Тошевски рече дека она што го наброил Груевски се исти работи кои се зборуваат 4 години наназад,во Програмата за уредување на градежно земјиште се повторуваат истите улици, и потсети дека во предходниот мандат предходната власт само во с.Д.Оризари направила 10 улици и тие се многу повеќе од она што го наброил Груевски.

Валентин Груевски рече дека во предходната дискусија ги наброи само оние улици кои се прават сега во моментот (во моментот има 17 места на кои се гради).

Извештајот за реализација на Програмата за користење и одржување на

улично осветлување во Општината Битола за периодот од 2020 година, беше ставен на гласање и усвоен со 15 гласови ЗА и 8 против.

 5.

Извештајот за реализација на Програмата за уредување на градежното

земјиште во Општина Битола за 2020 година, беше ставен на гласање и усвоен со 15 гласови ЗА и 8 против.

 6.

Извештајот за реализација на Програмата за одржување на комунални објекти

и инсталации, локална патна мрежа и улици во Општина Битола за 2020 година, беше ставен на гласање и усвоен со 15 гласови ЗА и 8 против.

 7.

 Жаклина Наумовска рече,членовите на Комисијата за Економски развој го разгледале материјалот по точката и за истиот гласале со 3 гласови ЗА и 1 против.

Извештајот за реализација на Програмата за економски развој за 2020 година, беше ставен на гласање и усвоен со 15 гласови ЗА,6 против и 1 воздржан.

 8.

Емилија Костурски рече,членовите на Комисијата за јавни дејности го разгледале материјалот по точките: 8,9,10,12 и 15и за точките 8,9,10 и 12 се гласало со 3 гласови ЗА и 1 воздржан а за 15-тата точка се гласало со 3 гласови ЗА и 1 против.

Анита Ангелевска се прашува сошто сите (освен еден проект за ромите) не се реализирани од Програмата за социјална заштита и Како може во време на најголема здравствена и економска криза Програмата за социјална заштита да не е реализирана?Смета дека оваа власт можеше барем малку да покаже емпатија кон своите граѓани затоа што тоа е и човечки и хумано особено во време на најголема и најстрашна и здравствена и економска криза.

Емилија Костурски рече,за тоа колку оваа локална власт и Градоначалничка се грижат за социјалната заштита и ранлиците категории говори фактот дека одкако оваа власт и оваа градоначалничка се-постои Програма за социјална заштита во Општина Битола .Во однос на реализација на истата за периодот од 2020 рече,Општина Битола е една од првите општини кои имаат донесено социјален план за период од 4 години(2021-2024) каде покрај постоечките опишани се и нови социјални услуги кои ќе бидат реализирани со помош на институциите и здруженијата на граѓани.Четиригодишниот плам,Програмата и извештајот за социјална заштита се подготвени во соработка со Советот за социјална заштита.Општина Битола е една од првите општини кои го имаат формирано Советот за социјална заштита каде покрај представници од институциите активни се и здруженијата на граѓани. 2020 година започна решавање на еден од проблемите кој се провлекува во изминатите години а е предуслов за идните социјални услуги-тоа е воведување и овозможување на превоз до и од Дневниот Центар за лица со телесна и интелектуална попреченост но и на дуги лица на кои тој превоз им е неоходен.Со цел на пристапност на услугите на поголем број на корисници и оние од руралните средини Општината набави возило со рампа обезбедено преку форумите на заедниците финансирано од YNDP.Активноста ран детски развој и подобрување на условите во градинките и училиштата резултира со уредување на дворовите на две Детски градинки и две основни училишта со 4 инклузивни паркови.Ги спомна и 4,35 милиони д. за еднократна парична помош со помош на Ребаланс на Буџетот и заради потребите наметнати со Ковид19 кризата-повторно преку процедури на Советот беа зголемени на 5,5 милиони д.

Анита Ангелевска негираше дека за првпат оваа власт направила Програма за социјална заштита, а во однос на Програмата рече дека стои зад тоа дека можеше да бидат реализирани проекти со цел да им помогнат на ранлиците категории граѓани,а напомена дека во Извештајот немало ништо околу реализирана активност односно услуга во 2020г.

Борче Корлевски на почетокот од дискусијата потсети дека предходната власт го спречи Проектот за реализација на ресурсен Регионален Центар во Општина Битола со вредност од 60.000Евра, и на лицата со попреченост им беше спречена можноста да имаат ресурсен центар во МЗ К.Десанот. Вклучени беа лица во општо корисна работа преку образовни асистенти на лицата со попреченост а исто тоа се прави и кај лицата со Ковид за лични,лица со попречености се вклучени во општо корисна работа во едно од ЈП-ја; обука на едукатори кои работат со ромски деца,изучување на Брајановото писмо кај лицата со оштетен вид.Го спомна и поставувањето на СОС телефоните,отворање на пензионерски клубови и наброи уште многу други проекти од Програмата кои се реализирани во изминатиот период.

Анита Ангелевска рече според Извештајот реализирани се трансферите за еднократна парична помош,проектот на YNDP за ангажирање на работници за одржување на јавно зеленило и за образовни асистентни,односно-се што со години наназад функционира во Општина но сега со намален интензитет.

Борче Корлевски рече, според Законот до 2017г.лицата со попреченост немале лични асистенти, од 2019 со Закон имаат образовни асистенти.

Годишниот извештај за реализација на Програма за социјална заштита во општина

Битола за 2020 година, беше ставен на гласање и усвоен со 16 гласови ЗА и 6 против.

 9.

Годишниот извештај за работата на Локалниот економско социјален Совет на општина Битола за 2020 година, беше ставен на гласање и усвоен со 16 гласови ЗА и 5 против.

 10.

Годишниот извештај за работата на Локалниот волонтерски Совет на општина Битола за 2020 година, беше ставен на гласање и усвоен со 16 гласови ЗА,4 против и 2 воздржани.

Претседателот даде пауза од 20 мин.

 11.

Валентин Груевски рече,членовите на Комисијата за еднакви можности го разгледале материјалот по точката и за истиот гласале со 2 гласови ЗА и 2 воздржани.

Анита Ангелевска рече дека во делот на родовата еднаквост ништо не се напоравено(освен 120.000д. за 4-те здруженија),од нивна страна било побарано одвојување на 1 милион д. за самохраните мајки како помош на најголемата здравствена и економска криза-но тоа не било прифатено од мнозинството.Изминатите три години ништо не е направено и замоли во дискусиите власта да има сериозен пристап на она што го изнесува. 120.000д.

Годишниот извештај за реализација на Програма за еднакви можности во општина Битола за 2020 година, беше ставен на гласање и усвоен со 17 гласови ЗА и 5 против.

 12.

Годишниот извештај за работата на општинскиот совет за превенција на детско престапништво на Општина Битола за 2020 година, беше ставен ма гласање и усвоен со 17 гласови ЗА и 5 против.

 13.

Жаклина Наумовска рече,членовите на Комисијата за туризам го разгледа материјалот по точката и за истата се гласало со 3 гласови ЗА и 2 против.

Извештајот за реализација на Програма за туризам во општина Битола за 2020 година, беше ставен на гласање и усвоен со 16 гласови ЗА и 6 против.

 14.

Татјана Крнчева рече,членовите на Комсиијата за култура на Општина Битола го разгледа материјалот по точката и за истиот се гласало со 3 гласови ЗА и 1 против.

Татјана Крнчева рече,Извештајот ги содржи реализираните и нереализираните активности и финансиските средства за секоја активност планирана во Програмата и одржаните културни активности, а во истиот стои колку активности се одложени заради Ковид пандемијата.Во текот на 2020 се одржа и од предвидени 1 милион д. се одржа со 569.000д.фестивалот Браќа Манаќи со делумно искористени средства,дочекот на Новата година реализирани помалку од предвидените,Интерфест со 260.000-целосно искористени, Илинденски денови од предвидени 300.000д. искористени 200.000д,Битолски Монмартр, Камера 300,фестивал на староградска музика, а денот на Европа не се реализираше а и Битола отворен град не се рализираше,исто така фестивалот на монодрама не се реализираше а и Широк сокак во бело не се реализира и тн.

Анита Ангелевска во делот на финансиите праша, каде Градоначалничката Петровска ги пренамени и каде ќе бидат потрошени останатите 2.656.000д.што останаа од предвидените средства за култура милиони д.

 Годишниот извештај за реализација на Програма за култура во општина Битола за 2020 година, беше ставен на гласање и усвоен со 17 гласови ЗА и 4 против.

 15.

Анита Ангелевска на почетокот од дискусијата во однос на Програмата за образивание рече, за одржување на згради планирани биле 4 милиони д.а искористени се само 16.449,за поправки и одржување на софтвер и хардверска опрема од планираните 300.000д. искористени се 38.412д.,наставно образовни помагала предвидени се 700.000д.а реализирани само 42.317д.за реконструкција на други објекти над 20 милиони д,.реализирани 951.000д.Според бројките-нити се поправа инфраструктурата,нити има интервенција во софтверска и хардверска поддршка,нити се прави нешто за подобрување на квалитетот на наставата во однос на набавување на наставно образовни помагала.

Емилија Костурски смета дека темата образование Ангелевска не треба да ја споменува заради финансиската„дупка“ од 4,4 милиони Евра која беше направена од Ангелевска и ВМРО ДПМНЕ во Битолското образование,На следната седница оваа власт ќе одговори на прашањето во кое училиште информатичката технологија и техника е применета, за разлика од предходното владеење и неработење.

Годишниот извештај за реализација на Програма за образование во општина Битола за 2020 година, беше ставен на гласање и усвоен со 16 гласови ЗА и 6 против.

 16.

Борче Корлевски рече,материјалот по точката е разледан од членовите на комисијата за спорт и за истата се гласало со 3 гласови ЗА.

Борче Корлевски во делот на спортот во 2020г. од 32 милиони д. предвидени на за спорт реализирани се 31,5 милиони д. (98%).Реализацијата во споротот за 2020г.е една од највисоките во државата и јасно и видливо се гледаат резултатите.За спортските клубови кои се во надлежност на Општина Битола како што е РК„Пелистер“ после 15 години се „трка“ за една од титулите во Националното првенство (настапува во СХлигата,лига на шампиони) и се надева дека во најскоро време во машкиот ракомет ќе може да се прослави барем една титула.За ФК„Пелистер“ кој беше оставен со долг од повеќе од половина милион Евра рече дека клубот е рентабилен,редовно се исплаќаат примањата на сите спортисти и ангажирани спортски работници во клубот а при тоа клубот да не стравува за иднината.КК клуб Пелистер исто така се „бореше “со долгови а сега е на првото место на табелата а и кај овој колектив се очекува да се„накити“ со еден од престижните трофеи.Го спомна одбојкарскиот клуб има стабилна финансиска помош и се очекува висок ранг на натпревар.Во изминатата 2020г.Општина Битола ги поддржа сите здруженија на граѓани кои се занимаваат со спорт по одредена методологија, а беа поддржани и многу индивидуални спортисти.Во однос на спортската инфраструктура рече дека неспоредливо е она што е сега направено-Фудбалскиот стадион,Спортската сала,изградбата на кугланата, затворениот базен кој е во фаза на изградба, го спомна и училишниот спорт и спортските објекти во Училиштата во градот,спортските игралишта во основните училишта, Земјоделското училиште.

Годишниот извештај за реализација на Програма за активности во областа на спортот и младите во општина Битола за 2020 година, беше ставен на гласање и прифатен со 15 гласови ЗА и 4 против.

 17.

Зоран Стојчевски рече,членовите на Комсијата за урбанизам и заштита на човековата средина го разгледа материјалот по точката бр.17 и за истата се гласало со 3 гласови ЗА и 1 против.

Извештајот за реализација на Програма за изработување на урбанистички планови и урбанистичко плански документации на подрачјето на Општина Битола за 2020 година, беше ставен на гласање и усвоен со 17 гласови ЗА и 3 против.

 18.

Татјана Крнчева рече,членовите на Комисијата за животна средина го разгледале материјалот по точката и за истиот гласале со 3 гласови ЗА.

Тони Коњановски во дискусијата зборуваше за пречистителната станица чија изградба би го решила проблемот со отпадните води во Битола и околните места,тоа е капитален проект од 29 милиони Евра (85%од средствата се од ИПфондовите а 7,5 милиони од Влада на РМ) а општината требаше да обезбеди 17 милиони д. за експропријација на земјиштето, а ветувањето на власта беше дека ова ќе заври до крајот на 2021г.Другиот капитален објект беше топлификацијата(гасификацијата) за која на крајот од 2015г.беше потпишан трипартидна спогодна(договор)со предходната Влада заедно со Сојузна Република Германија,ЕЛЕМ и КФбанката за изградба на нов систем на централно греењево Битола,Новаци,Могила и Логоварди.Со договорот беше предвидено КФ Банката на ЕЛЕМ да им даде заем од 39 милиони Евра за реализација на проектот (со каматна стапка од 1,5%), и ток на отплата од 15 години.Во исминатите 6 години нема ништо од предходно договореното, а беше најавен проектот гасификација со идеен проект за секундарна мрежа,формирање на ЈП за тоа, но иако средства се довоиле не е ништо направено.Во 2018г. во соработка со МЕР од Скопје проектот е обзнанет, Во Август 2019 е кажано дека проектот цевковод е реализиран и е дојдено до влезот на Општина Битола,во Февруари 2020 имаше и презентација за тоа дека се стигнало до с.Карамани, а требало да се изградат 3 км.гасоводна мрежа во градот, и дека есента 2020 дел од објектите воБитола ќе се приклучат на гасоводот на гасоводот а дел ќе се приклучат на топлинската енергија од РЕК. Смета дека е во ред она што го кажуваат Груевски и Корлевски за проектите, но за Битола гордост ќе беа предходно спомнатите проекти од негова страна (пречистителна станица и гасификација), а ги спомна и електростатските филтри од кои нема ништо.На крајот од дискусијата рече,и топлификацијата,и стадионот и Киното Маначи се проекти од времето на ВМРО ДПМНЕ,тие проеркти беа започнати предходно и апелираше власта да продолжат капиталните инвестиции за кои предходно говореше.

Бпрче Корлевски рече,проектот топлификација не е проект нити на ВМРО ДПМНЕ нити на СДСМ, топлификацијата и топлата вода од РЕК Битола е од времето на СФРЈ,добро е тоа да се реализира,изнајдени се средства но Општина Битола ќе има поголеми трошоци одколку добивка со топлификација.Во делот на гасификацијата рече не е точно дека ништо не е направено,системот е стигнат до Битола, а Општина Битола во делот на капитална инвестиција со гасоводот изработи 10 км.основна проектна документација и 25 км.инфраструктурна документација за директно секундарно повзрување (направи пренамена од земјоделско во градежно земјиште низ цела Општина Битола) и приклучувањето на сите стопански објекти кон вклучување на гасоводот.Исто така изработени се и шахти за самата инсталација со изграден проект, а од Буџетот се предвидени се 300.000Евра за мерна пумпна станица, а ги спомна и инвертер климите со вредност од 2,5 милиони Евра.Во однос на пречистителната станица рече дека Општина Битола учествуваше во постапката со ЈНДП и изгради пречистителна станица во Подпелистерието, а тоа значи дека не е точно дека оваа власт ништо не направила.Ги спомна и останатите мерки за заштита на животната средина,вложувања во РЕК,начинот на одпепелување ,начинот на третирање на момирокот,превозот на патниците и тн.

Тони Коњановски смета дека е добро она што се направи со инвертер климите, но сепак електричната енергија е скап извор на топлотна енергија,но сепак топлификацијата и гасификацијата е уште подобро решение, а исто така смета дека е добро тоа што се направи со пречистителната станица, додека во делот на изградба на улиците смета дека тоа е тековно работење.

Татјана Крнчева рече оваа власт ќе беше многу горда доколку предходната власт имаше добро осмислени и реализирани, а во овој мандат особено во последната година се направи исчекор во делот на животната средина.За прв пат при надминување на прагот на алармирање имаше бесплатен јавен превоз во месец јануари 2020 кога имаше денови со високо загадување,за прв пат на Општина Битола и беа доделени 155 милиони д. од Влада на РСМ за 100%- субвенционирање на граѓаните а со тоа 2693 домаќинства станаа директен чинител во подобрување на квалитетот на живот.За прв пат Општина Битола ќе го има Катастарот на загадувачи,набавени се 4 еколошки автобуси за потребите на граѓаните (еден за оние на кои им е потребна мобилност) во вреднсот од 18 милиони д.,субвенционирање на велосипеди и тн.-а сетоа тоа е сериозен пристап за подобрување на еколошката слика во Битола.Програмата за животна средина е реализирана низ неколку постапки, а во однос на квалитетот на амбиенталниот воздух рече дека се прави информирање и алармирање односно,минатата година се направи бесплатен јавен превоз во висина од повеќе од 56 илјади ден.а преку оваа програма граѓаните се стимулирани за обновливи извори на енергија за затоплување на своите домови кои минимално го загадуваат воздухот (ја спомна сумата од 155 милиони д. обезбедени од АД ЕСМ одобрени од Влада на РСМза инвертер клими),субвенционирањето за набавка на велосипеди,изработката на катастар на загадувачи е во крајна фаза на изработка,поставувањето на подземните контењери, изработен е електронски регистар на сите одобрени елаборати од 2010 наваму и регистар на сите одобрени елаборати и Б интегрирани еколошки дозволи со координати; набавени 4 еко возила на метан,зголемени се контролите на оџаците од испекциските служби и тн.Се врши континуирано чистење на коритото и кејот на р.Драгор,изработен е колекторски систем од отпадните во ди од домаќинствата и туристичките места,изработена е секундарна мрежа и поставени се приклучоци до с.Трново.Напомена дека реализиран е проектот Еко офанзива со што се обезбедени нови зелени површини и детски паркови.Изработена е студија и идеен проект за Довлеџик и сообраќајна студија и идеен сообраќаен проект со динамичка микроскопска симулација за реализирање на режин на сообраќај во Централното градско подрачје-со оваа студија преднос имаат пешаците и велосипедистите насптори автомобилите.Крнчевска рече дека оваа власт сеуште бара решенија на сметка на долгогодишното игнорирање и третирање на овој проблем.

 Извештајот за реализација на Програмата за животната средина за 2020 година, беше ставен на гласање и усвоен со 14 гласови ЗА и 4 против.

 19.

Програмата за измени и дополнување на Програмата за уредување на градежното земјиште на подрачјето на Општина Битола за 2021 година, беше ставена на гласање и донесена со 15 гласови ЗА и 5 против.

 20.

Програмата за измени на Програма за развојни планови на Општина Битола за периодот од 2021 до 2023 година, беше ставена на гласање и донесена со 15 гласови ЗА и 5 против.

 21.

Измената и дополнување на Програма за поставување на урбана опрема на јавни површини на подрачјето на Oпштина Битола, беше ставена на гласање и прифатена со 15 гласови ЗА и 5 против.

 22.

Одлуката за давање на донација во вид на финансиски средства на НУ Завод за заштита на спомениците на културата и музеј – Битола за реализација на проектот за презентирање на откриените археолошки наоди на локацијата пред Јени Џамија, беше ставена на гласање и едногласно донесена (21ЗА).

 23.

Одлуката за аплицирање на Општина Битола по повик за предлози и грантови од

Програмата “ЕУ за општини - подобрување на услугите на локалната самоуправа преку иновативни концепти”, беше ставена на гласање и едногласно донесена (21ЗА).

 24.

Одлуката за формирање на Локален младински совет на Општина Битола, беше ставена на гласање и едногласно донесена (21ЗА).

Седницата заврши во 16,30 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-40/2 ПРЕТСЕДАТЕЛ

26.04.2021 год. На Советот на Општина Битола

Б и т о л а Валентин Груевски